**Työllistämislisä**

Riihimäen kaupunki voi myöntää harkinnanvaraista työllistämislisää riihimäkeläisen työttömän henkilön työllistämisen tukemiseksi. Työllistämislisää myönnetään hakemusten saapumisjärjestyksessä talousarvioon varattujen määrärahojen puitteissa alla mainittujen ehtojen mukaisesti.

**HAKIJA**

* yritys, säätiö tai rekisteröity yhdistys
* huolehtii työllistettävän palkkatuen hakemisesta
* tekee työllistettävän kanssa työsopimuksen ja maksaa TES:n mukaisen palkan
* huolehtii palkattavan ennakonpidätyksestä, ym. lakisääteisistä työnantajavelvoitteista
* huolehtii siitä, että työaika on vähintään 20 h/vk

**TYÖLLISTETTÄVÄ**

* riihimäkeläinen, työttömyysetuutta saava ja palkkatukeen oikeutettu työtön työnhakija
* henkilö, jonka työllistymistä ei ole tuettu kaupungin työllistämislisällä kuluneen 12 kk aikana

**TYÖLLISTÄMISLISÄ**

* voidaan myöntää ajalle, jolle palkkatuki on myönnetty, kuitenkin enintään 12 kk ajalle
* lisän määrä on enintään 500 e/kk (100 % työaika), palkattomat poissaolot ja työaikaprosentti vaikuttavat tuen määrään
* voidaan myöntää samoin ehdoin myös ammattiin johtavaan oppisopimuskoulutukseen
* TE-toimiston tulee myöntää tuen hakijalle 30 – 70 % palkkatuki henkilön työllistämisen tueksi
  + työllistämislisää ei myönnetä, mikäli työsuhteeseen on myönnetty 100 % palkkatuki

**TYÖLLISTÄMISLISÄN HAKE****MINEN**

* työllistämislisää haetaan työllistämislisän hakulomakkeella
* viranhaltijapäätös työllistämislisän myöntämisestä lähetetään työnantajalle sähköisesti
* hakemuksen käsittelyaika on 1–2 viikkoa
* **työllistämislisä haetaan mieluiten ennen työsuhteen alkua, kuitenkin viimeistään ennen työsuhteen päättymistä**
* työsuhdetta jatkettaessa työllistämislisää voi hakea uudelleen enimmäisajan (12 kk) täyttymiseen asti

**TYÖLLISTÄMISLISÄN MAKSUN HAKEMINEN**

* työnantaja hakee maksua yhdessä erässä tai kuukausittain palkan maksun jälkeen, kuitenkin viimeistään kuukauden kuluttua työsuhteen päättymisestä
* maksun hakeminen edellyttää myönteistä työllistämislisäpäätöstä
* lisä maksetaan hakemuksen ja liitteiden perusteella työnantajan ilmoittamin pankkiyhteystiedoin
* liitteet
  + kopio työsopimuksesta
  + tosite palkanmaksusta
  + kopio palkkatukipäätöksestä
* maksuhakemus lähetetään sähköpostitse [tyollisyyspalvelut@riihimaki.fi](mailto:tyollisyyspalvelut@riihimaki.fi) ([turvapostiohjeet](file:///M:\Turvapostia.JPG)) tai osoitteella Riihimäen kaupunki, Työllisyyspalvelut, PL 125, 11101 Riihimäki

**LISÄTIETOA**

* [tyollisyyspalvelut@riihimaki.fi](mailto:tyollisyyspalvelut@riihimaki.fi)
* palvelusihteeri Jarna Pekkinen, puh. 050 500 1952